**פרוטוקול מישיבת ועד מספר 1214**

**שהתקיימה בתאריך 09.06.2024 בשעה 13:00 במשרדי שח"ם ריב"ל 18 -**

**נוכחים**

**מזכיר הועד**: מנכ"ל שח"ם – אבי בן הלל.

**חברי/ות הועד מנהל**: יו"ר הוועד ריקי בליך, סגן יו"ר הוועד רוני מרחבי, רודיה קוזלובסקי, דניאל מורשת (נכח עד סעיף 2), דון לני גבאי (נכחה ב-ZOOM עד סעיף 2) יניב פולישוק, ליאת אזר, טל קלאי, ואליעד סודאי.

**חברי/ות ועדת ביקורת**: מיכל צוקרמן.

**נוספים**: מבקר העמותה - עו״ד גיא הדר, מנהל מחלקה לאיגוד מקצועי - עמיחי גרין, יועצת משפטית - עו"ד מיכל הולצמן, ריקי כוכב – מנהלת הכספים בשח"ם (נכחה רק בסעיף 4) רונן דלל – רואה חשבון המבקר חיצוני של שח"ם (נכח רק בסעיף 4)

**נעדרו**

**חברי/ות ועד המנהל:** תום חודורוב, יניב ביטון, ומורן רוזנבלט.

**חברי/ות ועדת ביקורת**: ליאור נימני וגדי לוי.

**על סדר היום:**

1. אישור פרוטוקול ישיבת 1213.
2. עדכוני מנכ"ל וראש המחלקה לאיגוד מקצועי.
3. אשכולות.
4. הצגה ואישור דוחות כספים של שח"ם ושל"ג לשנת 2023.
5. הצגה ואישור דו"ח מילולי של שח"ם לשנת 2023.
6. הגדלת קרן השביתה.
7. שונות.
8. **אישור פרוטוקול ישיבת 1213**

פרוטוקול הישיבה של ועד מנהל מספר 1213 אושר פה אחד.

הפרוטוקול לפרסום באתר שח"ם של ישיבת ועד מנהל מספר 1213 אושר פה אחד.

1. **עדכוני מנכ"ל וראש המחלקה לאיגוד מקצועי**

המנכ"ל עדכן את הועד המנהל:

1. תביעות שח"ם כנגד תיאטרון השעה הישראלי- שח"ם הגישה 2 תביעות בגין-
2. פגיעה בהתאגדות: שח"ם דורשת פיצויים בסך 4,700,000₪ עקב מקרים שונים בהם פגע התיאטרון בזכות ההתאגדות של שחקנים ושחקניות הפועלים בו.
3. הפרת הסכם ודרישה לתשלום הפרשי שכר: שח"ם מלווה ומייצגת את תביעתם של חמישה שחקנים כנגד התיאטרון לדרישה בסך 700,000₪ בגין הפרת הסכם שח"ם בהפרשי שכר של הצגות גנים.

ראוי לציין כי התביעות הנ"ל נושאות עימם פוטנציאל לתקדים משמעותי בשוק העבודה העשוי לשפר את תנאי ההעסקה של שחקנים ולחזק את מעמדה של שח"ם אל מול התיאטראות. בית הדין הורה לצדדים לנסות ולנהל משא ומתן בנושא . התקיימה פגישה ראשונה אשר נקטעה עקב הגעה למבוי סתום והוחלט לבצע מפגש נוסף לשם מיצוי מלא של המשא ומתן הייערך ב- 10.6.24.

* ייצוג אורי רשטיק: ייצוג מנכ"ל שח"ם לשעבר, אורי רשטיק, אשר קיבל מכתב התראה לפני תביעה בגין לשון הרע ממוטי חלימי ( מנכ"ל התיאטרון) . מכתב זה נשלח בעקבות פוסט של חלימי שבו הכפיש את מהלכי שח"ם ואילו רשטיק הגן על שח"ם באמצעות חשיפת התנהלותו הקלוקלת של התיאטרון למול חברי האיגוד.

1. חוק הקולנוע – על בסיס טיוטה לחוק הקולנוע התקיימה פגישה עם מועצת הקולנוע והשר לתרבות מיקי זוהר. שח"ם הציגה בפניהם את הבעיות העולות מטיוטת החוק המוצע. השר קיבל חלק מההערות של שח"ם והעניק למועצת הקולנוע חודש לדון בעניין עד לפרסום של טיוטה מעודכנת.
2. חוק השידורים- שר התקשורת שלמה קרעי פרסם את טיוטת חוק השידורים המגדירה את אחוזי ההפרשה של גופי השידור לטובת תקצוב הפקות מקור. עקב תהליכים שונים בחמשת השנים האחרונות בשוק כמו: ירידה בכמות ההכנסות מפרסומות של גופים מסחרים וזליגתן לרשתות החברתיות, כניסת גופים חדשים לשוק (כגון: סלקום, פרטנר,NETFLIX,AMAZON ו DISNEY+) , העברתם של לקוחות בחברות HOT ו-YES לפלטפורמה אינטרנטית שאינה מחויבת ברגולציה. שח"ם מנהלת פגישות עם גורמים שונים במשרד התקשרות על מנת לוודא שסך ההכנסות בחוק השידורים ייבדק על פי ההפרשה משנת 2015 שכן הזנחת הנושא בשנים האחרונות גרמה לדשדוש השוק ומכך יש חשש לפגיעה בסכומי ההפרשה עצמה. בנוסף ישנו ניסיון להחיל את הרגולציה על כלל הגופים הקיימים וביצוע תיעדוף להפקות מקור מסוגה עלית בלבד (דרמה ודוקומנטרי).
3. פשיטת הרגל של אולפני אלרום – שח"ם ליוותה את כלל השחקנים הרלוונטיים במילוי טפסים המצהרים שהם נכללים תחת צו סיווג מבוטחים. כעת, הנושא נמצא בטיפול של ביטוח לאומי.
4. התיאטרון העברי – התיאטרון נקנס בסביבות ה- 700,000₪ בגין אי הפרשה של פיצויי אומיקרון לשחקנים. התיאטרון צפוי להיחשב שנה הבאה כתיאטרון בינוני.
5. עתירה נגד משרד התרבות בנושא מבחני התמיכה של איגודים מקצועיים – הייצוג המשפטי של שח"ם מצא סעיף רלוונטי שעליו ניתן להפיל את כל העתירה ועל כן העתירה נדחתה על הסף. ככל הנראה, העתירה תועבר לדיון בבית המשפט העליון.
6. משרדים וחללי פעילות – החוזה לחללים של משרדי שח"ם הגיע לשנתו האחרונה. הבניין הנוכחי מיועד להריסה בעוד שנה ומכאן עולה הצורך בהחלטה האם בסוף מועד החוזה הקיים (31.12.24) שח"ם תעבור למשרדים אחרים או תישאר לעוד שנה. שח"ם החלה בבדיקות על חללים חדשים באזור תל אביב.

רודיה קוזלובסקי - הציע לבדוק לגבי חיפוש חללים של משרדי שח"ם באזור רמת גן.

1. כנס FIA – הכנס השנתי אשר התקיים בליובליאנה (סלובניה) היה מלמד והנושא בו דובר רבות היה סוגיית ה-AI. דו"ח הנסיעה והתובנות מהכנס יוצגו בישיבת הועד הבאה.
2. שח"ם: מיתוג מחדש, אתר אינטרנט וCRM חדש – שח"ם מפתחת אתר חדש בקוד פתוח לחבריה יחד עם מיתוג מחודש של שח"ם. בנוסף שח"ם תחל בהטמעה של תוכנת CRM חדשה של חברת salesforce (החברה הכי טובה בשוק).
3. הצעת החוק להעמדה לרשות הציבור(תמלוגים) – עלתה הצעת חוק אשר תאפשר לאשכולות לבצע משא ומתן על התמלוגים מול גופי VOD וגופי סטרימניג נוספים כמו סלקום, פרטנר,NETFLIX, AMAZONוכו'.

ראש המחלקה לאיגוד מקצועי עדכן את הועד המנהל:

1. בית לסין- ניתנו עדכונים לגבי המשא ומתן המתקיים אל מול התיאטרון.

1. **אשכולות**

המנכ"ל פירט את מאבקי העבר של שח"ם לשקיפותה והתנהלותה התקינה של חברת אשכולות. הועד עודכן כי הדירקטוריון של אשכולות החליט לערער פה אחד על חוות דעתו ודרישתו של היועץ המשפטי בממשלה להפיכתם לחברה לטובת הציבור (חל"צ). שח"ם הוציאה מכתב ב- 6.6.24 אשר דרשה מחלק מחברי הדירקטוריון (אסתי זקהיים, גיא לואל, דור סרוגו והמנכ"ל אורי רשטיק) להגיע להסכמות לביצוע שינויים הכרחיים במבנה של חברת אשכולות ומנהליה. זאת על מנת להשיב את אופן פעילותה של החברה אשר יעלה בקנה אחד עם מטרותיה ובראשה הפיכתה לחברה לטובת הציבור. ב- 23.6.2024 שח"ם תקיים פגישה עם הנציגים הנ"ל בנושא.

1. **הצגה ואישור דוחות כספים של שח"ם ושל"ג לשנת 2023**

רונן דלל, רואה חשבון המבקר חיצוני של שח"ם, הציג בפני הוועד מנהל את הנתונים העולים מהדוחות הכספיים של שח"ם ושל"ג (חברת הבת של שח"ם). הנתונים אשר הוצגו נכונים לתאריך ה- 31.12.2023.

רוני מרחבי – ביקשה לקבל פירוט על הגדילה בהוצאות סעיף "משרדיות"

**החלטה**

1. הועד מנהל אישר פה אחד את הדוחות הכספיים של שח"ם ושל"ג לשנת 2023.
2. הועד מנהל החליט להמליץ באספה הכללית של שח"ם על רונן דלל כרואה חשבון מבקר חיצוני גם לדוחות הכספיים של שנת 2024.
3. **אישור דו"ח מילולי לשנת 2023**

מבקר העמותה הציג בפני הוועד מנהל את הדו"ח המילולי של שח"ם. המבקר פירט לוועד את המידע הדרוש להבנת הדו"ח על בריו.

**החלטה**

הועד מנהל אישר פה אחד את הדו"ח המילולי של שנת 2023

1. **הגדלת קרן השביתה**

המנכ"ל הסביר לוועד מנהל את הצורך בשח"ם לייעוד סכום כסף נוסף לטובת הגדלת קרן השביתה בשח"ם.

**החלטה**

הועד מנהל אישר פה אחד ייעוד של 100,000₪ נוספים לקרן השביתה בשח"ם.

ריקי בליך רוני מרחבי:

|  |  |
| --- | --- |
| יו"ר הועד המנהל  תאריך מינוי: 3.9.2023  חתימה:\_\_\_\_\_\_\_\_\_\_\_\_\_\_\_\_\_\_\_\_\_\_\_ | סגן יו"ר הועד המנהל  תאריך מינוי: 3.9.2023  חתימה:\_\_\_\_\_\_\_\_\_\_\_\_\_\_\_\_ |